

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กันยายน 2568

เรื่อง ถอดเนื้อหาเกี่ยวกับอดีตพระราชวิสุทธิประชานาถ (อลงกต ติกฺขปัญฺโญ) ออกจากหนังสือเรียน  
 หรือสื่อการเรียนรู้

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน กระทรวงศึกษาธิการ

ด่วนที่สุด ที่ ศธ 04010/ว 43412 ลงวันที่ 28 สิงหาคม 2568 จำนวน ๑ ฉบับ

ด้วยกรมส่งเสริมการปกครองท้องถิ่นได้รับแจ้งจากสำนักงานคณะกรรมการการศึกษา  
ขั้นพื้นฐาน กระทรวงศึกษาธิการว่า ตามที่อดีตพระราชวิสุทธิประชานาถ (อลงกต ติกฺขปัญฺโญ) อดีตเจ้าอาวาส  
วัดพระบาทน้ำพุ จังหวัดลพบุรี ถูกดำเนินคดีในข้อหาคดีทุจริต ยักยอก ฟอกเงิน และถูกสอบสวนถึงพฤติกรรม  
ที่ไม่เหมาะสม รวมถึงการปกปิดประวัติส่วนตัวที่แท้จริง ซึ่งขัดกับหลักคุณธรรมและจริยธรรมที่เด็กควรยึดถือเป็นแบบอย่างสำนักงานคณะกรรมการการศึกษาขั้นพื้นฐานขอความร่วมมือกรมส่งเสริมการปกครองท้องถิ่น แจ้งสถานศึกษาและครู หากปรากฏเนื้อหาเกี่ยวข้องกับบุคคลดังกล่าวในหนังสือหรือสื่อการเรียนรู้ใด ไม่ให้นำเนื้อหานั้นมาใช้ในการจัดการเรียนการสอน ทั้งนี้ สำนักงานคณะกรรมการการศึกษาขั้นพื้นฐานได้ประสานไปยังสำนักพิมพ์ให้ดำเนินการถอดเนื้อหาดังกล่าวออกจากหนังสือเรียนหรือสื่อการเรียนรู้แล้ว

กรมส่งเสริมการปกครองท้องถิ่นพิจารณาแล้วเห็นว่า เพื่อปรับปรุงเนื้อหาการเรียนรู้  
ให้เหมาะสมและสอดคล้องกับสถานการณ์ปัจจุบัน จึงขอความร่วมมือจังหวัด แจ้งองค์กรปกครองส่วนท้องถิ่น  
ที่จัดการศึกษาทุกแห่ง แจ้งสถานศึกษาในสังกัดและครูทราบ หากปรากฏเนื้อหาเกี่ยวข้องกับอดีต  
พระราชวิสุทธิประชานาถ (อลงกต ติกฺขปัญฺโญ) อดีตเจ้าอาวาสวัดพระบาทน้ำพุ จังหวัดลพบุรี ในหนังสือ  
หรือสื่อการเรียนรู้ใด ไม่ให้นำเนื้อหานั้นมาใช้ในการจัดการเรียนการสอน รายละเอียดปรากฏตาม QR Code   
ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ  
  
  
  
 (นายประยูร รัตนเสนีย์)

สิ่งที่ส่งมาด้วย



shorturl.at/V5cIe

อธิบดีกรมส่งเสริมการปกครองท้องถิ่น

ร.อสถ. ......................................


ผอ.กศ. ......................................

ผอ.กง.สศ. .................................

หน.ฝ.คศ. ..................................

จนท. .........................................

สิ่งที่ส่งมาด้วย

กองส่งเสริมและพัฒนาการจัดการศึกษาท้องถิ่น

สิ่งที่ส่งมาด้วย

กลุ่มงานส่งเสริมการจัดการศึกษาท้องถิ่น

โทร. ๐-๒241-9000 ต่อ 5313

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวรัตติยา วงศ์กาญจนา โทร. 09 6819 4687 shorturl.at/V5cIe